UVOD

**FARMACIJA**- je primijenjena znanost koja se bavi izrađivanjem, pronalaženjem i ispitivanjem lijekova i ljekovitih tvari. Naziv je grčkog porijekla i označava upotrebu ili davanje lijekova.

**FARMACEUTSKA TEHNOLOGIJA ili OBLIKOVANJE LIJEKOVA** je farmaceutska disciplina koja pronalazi i primjenjuje najpogodnije metode za izradu različitih ljekovitih oblika odnosno pripravaka.

Stari naziv za ovu disciplinu je **Galenska** farmacija prema grčkom liječniku **Claudiusu Galenu(129.-201.).** On je smatrao da svaki prirodan lijek sadrži djelatni dio koji treba pronaći i izdvojiti kako bi se oslobodio od nepotrebnih sastojaka koji ometaju njegovo djelovanje. Time je promijenio dotadašnje shvaćanje **Hipokrata(IV.st.p.n.e.)** koji je uveo velike promjene u medicini, ali je smatrao da su svi dijelovi biljke podjednako značajni za ljekovito djelovanje. Galen je pronašao i izrađivao velik broj ljekovitih oblika kao što su tinkture, infuzi, dekokti, macerati, paste, kreme, masti itd.

**KOZMETOLOGIJA** se bavi istraživanjima svih čimbenika koji doprinose čišćenju, njezi i zaštiti kože, kose, nokata, zubi i usne šupljine, mirisanju tijela, maskiranju nedostataka kože, kose i nokata kao i njihovu uljepšavanju.

POVIJEST LJEKARNIŠTVA

-može se pratiti već pojavom prvih civilizacija kao težnja ljudi za svladavanjem bolesti i za produljenjem života.

U starim civilizacijama nalazimo pisane dokumente o upotrebi različitih ljekovitih tvari.

Iz Egipta potječe Papirus Ebers koji već u 2. tisućljeću pr. Kr. navodi niz medicinskih recepata.

Ljekarništvo je bilo vještina pripremanja lijekova u medicini kojom su se bavili liječnici. Znanja o izradi lijekova su se prenosila i s vremenom su se liječnici podijelili u 2 skupine- jedni su liječili, a drugi pripremali lijekove.

1240. godine car Fridrik II. službenom uredbom zakonski regulira rad liječnika i ljekarnika i njihov međusobni odnos,a nakon toga uslijedilo otvaranje većeg broja javnih ljekarni.

Prve ljekarne u Evropi osnovana je u Napulju 1140,. godine te u Parizu 1180. godine.

U Hrvatskoj jeprva ljekarna spomenuta 29.10.1271. godine u Trogiru, u Splitu i Dubrovniku 1282, u Zagrebu 1355, u Vraždinu 1677. godine.

Simbol ljekarništva je zmija omotana oko plitice s vodom. Zmija je simbol Eskulapove kćeri Higije koja je u grčkoj mitologiji smatrana božicom zdravlja, a njezino ime se povezuje s čistoćom, zdravljem prevencijom i od njenog imena je nastala riječ higijena.

